***Ringenes herre: Atter en konge*** er et hack and slash-videospill til Windows, MacOS, PlayStation 2, GameCube, Xbox, Game Boy Advance og mobiler. Spillet ble utviklet av EA Redwood Shores. Hypnos Entertainment porterte spillet til GameCube. Griptonite Games sto for Game Boy Advance-versjonen, mens mobilversjonen ble utviklet av ImaginEngine.

Det er oppfølgeren til *Ringenes Herre: To Tårn*. Spillet er basert på filmen *Ringenes herre: Atter en konge* i *Ringenes herre*-serien.

Gameplay
--------

Hver karakter har et raskt angrep som kan gjøre minimal skade og enkelt kan blokkeres, og et voldsomt angrep - som kan gjøre større skade - men som også er tregere og gjør spilleren sårbar for angrep. Bare voldsomme angrep kan knekke fiendens skjold. Spillbare karakterer inkluderer Gandalv, Aragorn, Legolas, Gimli, Frodo Lommelun eller Samvis Gamgod. Hver spillbare karakter har sitt eget sett med kombinasjoner og attributter.

Etter å ha gjennomført hvert enkelt nivå kan spilleren oppgradere karakterenes evner og kombinasjoner ved å bruke erfaringspoeng som man kan tjene opp i løpet av spillet. Spilleren kan også betjene maskineri, for eksempel broer eller katapulter.

Handling
--------

Spillet begynner under Slaget om Helmsdjupet, og Uruk-hai har nettopp kommet seg gjennom den ytre muren. Men Gandalv dukker opp på en bakketopp, flankert av tusenvis av Rohirrim. Spilleren får kontroll over Gandalv, og går inn i slaget for å beseire Uruk-hai. Etter dette nivået deles spillet inn i tre separate oppdrag, hver med sitt eget individuelle sett med karakterer. «Trollmannens vei» følger Gandalf, og «Kongens vei» følger Aragorn, Legolas og Gimli. Samtidig som «Hobbitenes vei» følger Frodo og Sam på vei til Mordor. Veiviserens vei fortsetter umiddelbart etter hendelsene fra det første nivået. Restene av Uruk-hai flykter inn i Fangorn-skogen.

Men inne i skogen har imidlertid trærne kalt enter, ledet av Treskjegg, våknet og sluttet seg til konflikten mot Sauron. Gandalv hjelper entene og ødelegger orkene, og hjelper dem deretter med å rive ned en demning som holder en elv tilbake. Dette oversvømmer Jarnagard, og fanger Sarumann i tårnet hans Orthanc. Gandalf og Peregrin Tók reiser deretter videre til Minas Tirith, hovedstaden i Gondor. I Minas Tirith hjelper Gandalv med å holde fiendene tilbake fra murene, men til slutt bryter orkene gjennom byens forsvar. Gandalv og soldatene i Minas Tirith trekker seg deretter tilbake til en gårdsplass, hvor de må forsvare de flyktende sivile fra fienden. Når innbyggerne er trygge på innsiden, kan Gandalv ikke gjøre annet enn å vente på at Aragorn skal kommer frem.

«Kongens vei» følger Aragorn, Legolas, Gimli og Rohirrim som reiser til Minas Tirith. Til slutt går de inn i Slaget på Pelennor-engene. De må også forsvare Muntiadok Brennibukk og Éowyn, slik at Éowyn endelig får muligheten til å beseire heksekongen av Angmar. I «Hobbitenes vei» skal man følge Frodo, Sam og Gollum til Mordor. Men Gollum forråder dem, og ønsker å få tak i ringen selv. Underveis må hobbitene også slåss mot edderkoppen Hutula, før Sam klarer å redde Frodo. Historien slutter med en konfrontasjon mellom hobbitene og Gollum, hvor både Gollum og ringen faller ned i lavaen - noe som ødelegger ringen en gang for alle.

Referanser
----------

1. 1 2   Redump.org[Hentet fra Wikidata]
2. ↑  «Alt om Ringenes Herre: Atter en Konge». *Gamer.no* **(norsk)**. Besøkt 22. mai 2023.
3. ↑  Aarum, Carl Thomas (8. desember 2003). «Ringenes Herre: Atter En Konge (GC) - Anmeldelse». *Gamereactor Norge* **(norsk)**. Besøkt 22. mai 2023.
4. ↑  «The Lord Of The Rings: Return Of The King Set The Standard For Behind-The-Scenes Material In Video Games». *TheGamer* **(engelsk)**. 2. november 2022. Besøkt 22. mai 2023.
5. ↑  «The Lord of the Rings: The Return of the King Review - Review». *Nintendo World Report*. Besøkt 22. mai 2023.
6. ↑  «The Lord of the Rings: The Return of the King GBA Hands-On Impressions». *GameSpot* **(engelsk)**. Besøkt 22. mai 2023.
7. ↑  «The Lord of the Rings: The Return of the King [Mobile]». *IGN* **(engelsk)**. Besøkt 22. mai 2023.
8. ↑  «Slik er». *Nettavisen* **(norsk)**. 18. november 2003. Besøkt 22. mai 2023.

Eksterne lenker
---------------

* (en) *The Lord of the Rings: The Return of the King* hos MobyGames Rediger på Wikidata

* (en) *The Lord of the Rings: The Return of the King* hos MobyGames Rediger på Wikidata

* (en) *The Lord of the Rings: The Return of the King* på Behind The Voice Actors Rediger på Wikidata

* (en) *The Lord of the Rings: The Return of the King* hos Giant Bomb Rediger på Wikidata

* (en) *The Lord of the Rings: The Return of the King* hos Internet Game Database Rediger på Wikidata

* (en) *The Lord of the Rings: The Return of the King* hos Internet Game Database Rediger på Wikidata

* (en) *The Lord of the Rings: The Return of the King* hos GameFAQs Rediger på Wikidata

* (en) *The Lord of the Rings: The Return of the King* hos GameFAQs Rediger på Wikidata

* (en) *The Lord of the Rings: The Return of the King* hos GameFAQs Rediger på Wikidata

* (en) *The Lord of the Rings: The Return of the King* hos GameFAQs Rediger på Wikidata

|  |  |
| --- | --- |
| Oppslagsverk/autoritetsdata | BNF **·** BNF (data)
 |

Portal: Videospill